<classify> HOSPITALI ya Taifa Muhimbili Mloganzila, Dar es Salaam ina mpango wa kuanza kutumia mionzi maalumu kwa ajili ya kuvunjavunja mawe kwenye figo na kutolewa bila mgonjwa kufanyiwa upasuaji.Huduma hiyo itawezesha mawe kwenye figo kutolewa nje ya mwili kwa njia ya mkojo.Kadhalika ina mpango wa kuanzisha huduma ya upandikizaji viungo kwa wagonjwa, hatua itakayoanza kutekelezwa ifikapo Februari mwaka huu.Hayo yameleezwa na Naibu Mkurugenzi wa hospitali hiyo, Dk Julieth Magandi ikiwa ni hatua ya utekelezaji wa kampeni ya Tumeboresha sekta ya Afya inayotekelezwa na Wizara ya Afya, Maendeleo ya Jamii, Jinsia, Wazee na Watoto ikizilenga taasisi chini ya wizara hiyo kueleza maboresho na mafanikio ya taasisi zao.Huduma hii ya kutoa mawe kwenye figo itaanza karibuni, tayari tuna mashine ya kisasa kwa ajili ya matibabu hayo, wataalamu wetu sasa wanapata mafunzo namna ya kutoa huduma hii, kutokana na ukuaji wa teknolojia watu wengi kwa sasa hawapendi kufanyiwa upasuji hivyo hii ndio njia rahisi ya matibabu,amesema.Kuhusu mafanikio kwa hospitali hiyo, Dk- Magandi amesema kutokana na uboreshaji wa huduma kumekuwapo na ongezeko la wagonjwa kutoka 17,116 kuanzia kipindi cha Julai hadi Septemba kwa mwaka 2018 kufikia wagonjwa 24,945 kuanzia kipindi cha Oktoba na Desemba 2019 sawa na ongezeko la asilimia 46.Kwa wagonjwa wa ndani, Dk Magandi alisema wameongezeka kutoka 1,459 kwa kipindi cha Julai hadi Septemba 2018 kufikia wagonjwa 2,419 katika kipindi cha Oktoba hadi Desemba sawa na ongezeko la asilimia 66.Tunaendelea kuimarisha huduma za upasuji na vifaa tiba, pia tuna vitanda 608 ambapo katika vitanda hivyo 12 ni kwa ajili ya wagonjwa wanaosafisha damu, vitanda 24 kwa ajili ya wagonjwa wa dharura, Kwa siku wagonjwa hao tunawaona kati ya 30 mpaka 40, vitanda vingine ni kwa ajili ya watu mashuhuri na watu wa kawaida,amesema.Kuhusu upasuaji Dk Magandi amesema katika kipindi cha Julai hadi Septemba 2018 wagonjwa 439 kufikia wagonjwa 836 katika robo mwaka ya oktoba hadi Desemba 2019 sawa na ongezeko la asilimia 90.Dk Magandi amesema katika mpango walionao mmoja ni kuanzisha huduma ya upandikizaji viungo kufikia Februari mwaka huu.  <topic>: KITAIFA 